Orientafrika frankolino

La Orientafrika frankolino (Scleroptila psilolaema aŭ Francolinus psilolaema) estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Oni ĵus proponis reorganizadon de tiu specio de Francolinus en la genro Scleroptila kun F. streptophorus, F. levaillantii, F. africanus, F. finschi, F. shelleyi kaj F. levaillantoides.

Temas pri frankolino malhelbruna kaj strieca en krono kaj subaj partoj, kun helbruna superokula strizono, dividita per tre fajna nigra strio, malhelbruna strio malantaŭokule kaj subokula nigra strio, dum la gorĝo estas blankeca kun multaj nigraj punktoj. La subaj partoj estas sablokoloraj kun ruĝecaj makuloj en flankoj. La kruroj estas flavecaj.

Ĝi troviĝas en marĉoj de altaj teroj de Etiopio, Kenjo kaj Ugando. La subspecio de tiuj lastaj du landoj estas foje konata kiel Elgona frankolino. Kompare kun la nomiga subspecio de Etiopio, la Elgona frankolino estas pli brilar (pi ruĝeca) kaj ne havas nigrajn punktojn en la gorĝo, kio kondukas al konflikta konsidero de taksonomio.McGowan, P. J. K. (1994). Moorland Francolin (Francolinus elgonensis). Pp. 494 in: del Hoyo, J., Elliott, A., & Sargatal, J. eds. (1994). Handbook of the Birds of the World. Vol. 2. New World Vultures to Guineafowl. Lynx Edicions, Barcelon. ISBN 84-87334-15-6 Kvankam plej parto de fakuloj pluhavas ĝin kiel subspecio de la Orientafrika frankolino, oni sugestis, ke estus specio (S. elgonensis), aŭ subspecio de la Ŝelia frankolino (S. shelleyi elgonensis), aŭ eĉ hibrido inter la Orientafrika kaj la Levajanta frankolinoj.

 Vidu ankaŭ 
Etiopaj montaraj arbustetaroj

 Referencoj 

 BirdLife International 2004.  Francolinus psilolaemus.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Afrotropisa faŭno
Kategorio:Birdoj de Afriko